Per ser metge necessites cursar estudis universitaris, concretament, el Grau en Medicina, organitzat en 6 cursos acadèmics i 360 crèdits.
És una carrera molt demandada. Pots consultar les notes de tall de totes les universitats de Catalunya que la imparteixen.
Després de graduar-te, hauràs de triar la teva especialització d'entre més de 40 especialitats diferents.
Per a això, primer hauràs de superar l'examen d'accés a les places de metge intern resident (MIR). És una prova molt competitiva perquè la quantitat d'aspirants és molt superior a les places disponibles.
Després, hauràs de cursar la Formació Sanitària Especialitzada corresponent a la branca de la medicina que més t'interessi exercir. Aquesta sol durar entre 4 i 5 anys.
El camí és llarg i en alguns moments serà complicat, però si tens clar que aquest és el teu objectiu professional serà important que apliquis les estratègies i tècniques d'estudi que t'ajudaran a aconseguir-ho.
Per prendre la decisió pots informar-te també sobre els continguts que s'imparteixen en el Grau en Medicina i sobre les especialitats MIR existents.